als_Latn dik_Latn sag_Latn
Për herë të parë në Shqipëri do të kemi mundësinë të shohim debat mes dy rivalëve për platformat që përfaqësojnë. Ky model i huazuar nga Shtetet e Bashkuara të Amerikës, do të aplikohet në garën për kreun e PD, ku dy kandidatët Basha dhe Selami do debatojnë për vizionin e tyre para demokratëve sipas formatit Town Hall. Sot u miratua rregullorja për zgjedhjet e 22 korrikut për kreun e Partisë Demokratike, ndërsa kyesitë e degëve u ngarkuan me përgjegjësi për organizmin e procesit elektoral.
Fushata elektorale brenda Partisë Demokrtike do të sjellë një model të ri gare, ku dy kandidatët Lulzim Basha dhe Eduard Selami krahas fushatës në takimet me anëtarësinë, do të përballen në debat publik me demokratët për platformat e tyre.
Ky model huazohet nga të ashtëquajturat “primaries”, garat e brendshme ne forcat kryesore politike të Shteteve të Bashkuara dhe synon një garë të hapur që i mundëson anëtarësisë njohjen me platformën që do aplikohet në Partinë Demokratike për 4 vitet e ardhshme.
Komisioni i Organizmit dhe Kontrollit të Operacioneve Elektorale, ka miratuar rregulloren për zgjedhjet e 22 korrikut për kreun e Partisë Demokratike.
Në mbledhjen, ku u diskutua rregullorja morën pjesë edhe dy kandidatët Lulzim Basha dhe Eduard Selami ngarkoi me përgjegjësi Kryesitë e degëve për organizmin e procesit elektoral.
Jemin Gjana: Në çdo degë të PDSH-së në rrethe do të ngrihet një qendër votimi.Ambientet ku do të kryhet votimi miratohen nga Komisioni OKOE me propozim të kryesive të degëve, jo më vonë se data 15.07.2017. Degët e PDSH-së janë përgjegjëse për organizimin e takimeve të anëtarësisë me kandidatët sipas grafikut që do dërgohet nga Sekretariati Organizativ i PDSH-së i cili e rakordon këtë grafik paraprakisht me kandidatët në garë.
Lista e votuesve do të miratohet jo më vonë se 5 ditë para ditës së zgjedhjeve. Janë përcaktuar dhe kategoritë që kanë të drejtë vote për kreun e ri të PD-së.
Jemin Gjana: Lista e votuesve miratohet nga Komisioni OKOE jo më vonë se 5 ditë para ditës së zgjedhjeve. Kjo listë përmban: Rregjistrin elektronik të anëtarësisë së PDSH-së të përditësuar deri në datën 28.06.2017. Emrin e çdo anëtari të PDSH-së që disponon një teser anëtarësie ndër vite por që nuk figuron për arsye teknike në rregjistrin e përditësuar elektronik. Këta anëtarë të paraqiten deri në datën 12.07.2017 pranë degëve përkatëse të PDSH-së në rrethe me dokumentin e anëtarësisë që disponojnë. Dega e PDSH-së administron një fotokopje të dokumentit dhe pasi e verifikon, harton një listë shtesë të cilën ia përcjell komisionit OKOE brënda datës 15.07.2017.
Anëtarët e Kryesisë, Këshilli Kombëtar, deputetët aktualë dhe deputetët e zgjedhur mund të votojnë në selinë qëndrore të Partisë Demokratike.
Qendrat e votimit në 22 korrik do të qëndrojnë të hapura nga ora 8:00 deri në orën 19:00, ndërsa numërimi i votave do bëhet i përqendruar në Tiranë.
Për çdo parregullsi të pretenduar, dy kandidatët Lulzim Basha dhe Eduard Selami, mund ti drejtohen me ankimim Komisionit të Organizmit dhe Kontrollit të Operacioneve Elektorale, të ngritur ne selinë qendrore të Partisë Demokratike.
/Oranews.tv/
Basha garon me Selamin për kreun e PD. Patozi vetëpërjashtohet
Bregu: Mbledhja e kryesisë më sëmuri më keq, PD po përçahet nga lojërat
Paloka u përgjigjet kritikëve të Bashës: PD nuk e ka luksin të përçahet
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn ind_Latn als_Latn